Xiaomi 12S Ultra præsenteres den 4. juli

Xiaomi har udmeldt at 12S-serien, herunder Xiaomi 12S Ultra, præsenteres den 4. juli.

Rygterne har hvisket om en lancering af 12-serien i juli måned, og det har vist sig at være sandt.

Det ser også ud til at 12 Ultra får en lille navneændring, så den nu går under 12S-serien. Navnet på den bliver 12S Ultra.

Fokus på kamera

Kameraet ser ud til at blive fokus på de nye telefoner, efter det nye partnerskab med Leica.

Hvad rygterne også har peget på, var at 12S Ultra ville få en ny high-end sensor fra Sony. Dette er en stor Sony IMX 989 sensor på 1″.

Xiaomi 12S og 12S Pro får en lidt mindre sensor fra Sony, nemlig IMX 707.

Specifikationer i topklasse

Xiaomi 12S-serien forventes at blive de første telefoner udstyret med Qualcomm Snapdragon 8+ Gen 1 chip. Skærmen i 12S Ultra siges at være af LTPO AMOLED typen, med en dynamisk opdateringsfrekvens på op til 120 Hz.

Læs mere om de forventede specifikationer her: Rygte: Xiaomi 12 Ultra præsenteres næste måned.

Usikkerhed om lancering udenfor Kina

Hvorvidt 12S-serien kommer til Europa, er indtil videre uklart. Nogle personer peger nemlig på, at telefonerne udelukkende bliver sat til salg i Kina. Præcis hvad der bliver realiteten, må vi vente med at høre.

Læs også: Nu er det nye PlayStation Plus i luften

Xiaomi 12S Ultra præsenteres den 4. juli